Relatives a notificacions electròniques
Sí, actualment per accedir a totes les notificacions electròniques de l'Agència Tributària de Catalunya cal certificat digital, i no són vàlids altres sistemes d'identificació digital.
Cal tenir en compte aquest aspecte, perquè la majoria de notificacions que envien els òrgans de la Generalitat de Catalunya permeten l'accés amb altres sistemes, com pot ser idCat Mòbil o contrasenya d'un sol ús.
El més fàcil és estar subscrit als avisos de notificació electrònica.
D'aquesta manera l'Agència Tributària de Catalunya cada vegada que posa a disposició una notificació electrònica envia també un avís al correu electrònic facilitat (o bé un sms, si s'ha facilitat un telèfon mòbil) amb un enllaç que permet accedir directament a la notificació.
La subscripció es formalitza a través del formulari de comunicació de dades que habilita l'Agència Tributària de Catalunya, que permet l'alta, la baixa o el canvi de dades de contacte per rebre l'avís de notificació.
Es facilita una adreça de correu electrònic i un número de telèfon mòbil als quals s'enviarà l'avís de notificació electrònica, amb un enllaç per accedir-hi (únicament es pot facilitar una adreça de correu electrònic i un número de telèfon mòbil).
En el cas de persones no obligades el formulari també permet l'alta i la baixa de la recepció de notificacions per via electrònica.
En cas que no s'hagin facilitat les dades per l'avís, es pot accedir també a la notificació electrònica, amb certificat digital, des de l'apartat " Notificacions electròniques " de Gencat, o també des de Canal Empresa si es tracta d'una empresa o d'un professional.
Atenció: és important verificar que s'ha accedit correctament a la bústia de notificacions en cas que no se'n mostri cap. A més, cal tenir present que les notificacions de les persones jurídiques es troben ubicades a la pestanya "Empresa", no a la pestanya "Particular" (la selecció de les pestanyes és a la part superior dreta de la bústia de notificacions).
Dins la bústia de notificacions, les notificacions de les persones jurídiques es troben ubicades dins la pestanya "Empresa", ubicada a la part superior dreta.
En cas que per alguna qüestió tècnica, com pugui ser error en el certificat digital, no es pugui accedir al contingut de la notificació, podeu comunicar-ho a través del Formulari d'atenció d'incidències tecnològiques (en el camp "Model d'autoliquidació o àmbit" seleccioneu "Notificacions electròniques").
Si no s'accedeix a la notificació electrònica un cop han transcorregut 10 dies naturals la notificació s'entén rebutjada.
El sistema conserva les notificacions electròniques de la Generalitat de Catalunya durant dos anys.
Sí, cal fer el tràmit telemàtic corresponent per atorgar la representació per a la recepció de notificacions electròniques.
Per tal que la representació tingui efectes, la persona representant l'ha d'acceptar de manera expressa també a través d'aquesta funcionalitat telemàtica.
No, actualment no s'ha previst aquesta possibilitat.
Actualment l'Agència Tributària de Catalunya està enviant les notificacions per via electrònica a les persones jurídiques, entitats sense personalitat jurídica i altres administracions.
Així com a les persones que ho hagin demanat.
Sí, les persones no obligades a rebre les notificacions electròniques poden demanar a l'Agència Tributària de Catalunya rebre-les per aquest mitjà i facilitar les dades de contacte als efectes de rebre l'avís corresponent.